Public procurement notice: Contract Award Notice
Published: 2023-09-12
Buyer: Kerteminde Kommune
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45210000: Building construction work | 45215000: Construction work for health buildings | 45215200 | 45215210
Estimated value: 64982000 DKK
Award criteria: The most economic tender

Technical requirements: Totalentreprisekontrakten omfatter projektering og udførelse af et nyt plejehjem med 42 boliger og tilhørende servicefaciliteter på en ubebygget grund i Rynkeby. Opgaven udføres i totalentreprise.
Totalentreprisen vedrører almene boliger og gennemføres med offentlig støtte. Opgaven er underlagt den for sådanne sager gældende lovgivning med tilhørende cirkulærer og vejledninger.
Udbudsmaterialet er tilgængeligt i elektronisk format på RIB Software (Byggeweb) med udbudsnummet: TN291534A
Nærværende udbud vedrører en totalentreprisekontrakt om opførelse af et nyt plejehjem med 42 boliger og tilhørende servicefaciliteter på en ubebygget grund i Rynkeby.
Totalentreprisekontrakten udbydes af Kerteminde Kommune (herefter "Bygherre"), og kontrakten omfatter både projektering og udførelse af Rynkeby Plejehjem.
Det er konkurrencens formål at frembringe forslag til opførelse af det nye Rynkeby Plejehjem i Kerteminde Kommune, så det lever op til ønsker om pasning for beboerne samt arkitektoniske krav som anført i byggeprogrammet.
De deltagende virksomheder er frit stillet med hensyn til udformning af bebyggelsen samt disponeringen af de i udbudsmaterialet nævnte lokaler, forudsat at programkrav i øvrigt er opfyldt.
Projektet vedrører almene boliger og gennemføres med offentlig støtte. Opgaven er underlagt den for sådanne sager gældende lovgivning med tilhørende cirkulærer og vejledninger.
Det er Bygherres vurdering, at der kan opnås stordriftsfordele ved ikke at opdele kontrakten. Kontrakten er endvidere ikke opdelt i delkontrakter, da det er økonomisk og driftsmæssigt mere forsvarligt at udbyde opgaven som én samlet kontrakt.
Bygherre forventer at afholde individuelle forhandlingsmøder med tilbudsgiverne efter tilbudsfristens udløb. Bygherre forbeholder sig dog retten til at tildele kontrakten på baggrund af de indledende tilbud, og det er således ikke givet, at tilbudsgiverne vil få mulighed for at afgive yderligere tilbud. Såfremt Bygherre træffer tildelingsbeslutning på grundlag af de indledende tilbud, kan Bygherre alene tildele kontrakten til en tilbudsgiver, som har afgivet et konditionsmæssigt tilbud.
Efter tilbudsfristens udløb giver Bygherre hurtigst muligt tilbudsgiverne besked om, hvorvidt forhandlingsmøderne gennemføres og i givet fald hvornår. Bygherre forventer, at eventuelle forhandlingsmøder vil blive afholdt i overensstemmelse med udbudstidsplanen, jf. udbudsmaterialet.
Der kan – hvis der indledes forhandlinger – forhandles om alle aspekter af udbudsgrundlaget, herunder kontraktudkastet og de tekniske betingelser i øvrigt. Bygherre er således ikke på forhånd afskåret fra at ændre på udbudsmaterialet, idet Bygherre dog ikke inden for de udbudsretlige rammer kan ændre på udbuddets grundlæggende elementer.
For god ordens skyld bemærkes det, at Bygherre er berettiget til at forhandle om alle tilbud, bortset fra de endelige tilbud. Bygherre er således berettiget til at indlede forhandlinger med tilbudsgivere, der har afgivet tilbud indeholdende forbehold, herunder forbehold over for grundlæggende elementer i udbudsmaterialet.
Såfremt Bygherre beslutter at afholde forhandlingsmøder, vil tilbudsgiverne modtage en dagsorden og andre praktiske oplysninger forud for mødet. Forhandlingsmøderne vil i givet fald blive afholdt parallelt med hver enkelt tilbudsgiver.
Bygherre forbeholder sig at gennemføre flere forhandlingsrunder, hvis dette viser sig nødvendigt eller formålstjenligt. Endvidere forbeholder Bygherre sig retten til at forhandle skriftligt med tilbudsgiverne, hvilket vil sige uden afholdelse af fysiske forhandlingsmøder.


Winner: Hansson & Knudsen A/S
Award value: 64982000
Number of bids: 3